सपा नेता आजम खान की बहन को पुलिस ने हिरासत में लिया, ये है वजह  
आजम खान की बहन निकहत अफलाक हिरासत में
जमीन से जुड़े मामले में पूछताछ के लिए लिया हिरासत में 
पुलिस ने दुर्व्यवहार की खबरों को नकारा
समाजवादी पार्टी के सांसद मोहम्मद आजम खान की बहन निकहत अफलाक को पुलिस द्वारा शुक्रवार को पूछताछ के लिए हिरासत में लिया गया. उनकी बहन नसरीन ने कहा, "चार-पांच जीप में पुलिस आई और मेरी बहन को ले गई. उन्होंने उनकी गिरफ्तारी या हिरासत के लिए कारण नहीं बताया. मैं जब वहां पहुंची तो हर जगह खाना बिखरा हुआ था. यहां तक कि उन्होंने उसे बुरका भी पहनने की इजाजत नहीं दी. वह एक वरिष्ठ नागरिक हैं, उनकी उम्र 70 साल से ज्यादा है और उनकी सेहत ठीक नहीं रहती."  
रामपुर के पुलिस अधीक्षक अजय पाल शर्मा ने कहा कि निकहत अफलाक जौहर ट्रस्ट की कोषाध्यक्ष हैं और हमें आजम खान द्वारा 'जमीन हथियाने' को लेकर किसानों द्वारा दर्ज शिकायत के बारे में पूछताछ करने की जरूरत है. उन्होंने कहा, "हम सभी मानवाधिकारों का ख्याल रख रहे है और उनसे सिर्फ जानकारी चाहते हैं."